సముద్రంపై చైనా ముద్ర.. ప్రపంచంలోనే అతి పొడవైన సాగర వంతెన!..
సముద్రంపై చైనా ముద్ర.. ప్రపంచంలోనే అతి పొడవైన సాగర వంతెన!
Sun, Oct 21, 2018, 12:59 PM
చైనా-హాంకాంగ్‌-మకావ్‌ను కలుపుతూ నిర్మాణం
నిర్మాణానికి తొమ్మిదేళ్ల కాలం
120 ఏళ్లపాటు సేవలందించేలా జాగ్రత్తలు
ప్రపంచ ఆధిపత్యాన్ని కోరుకుంటున్న చైనా ఎప్పుడూ ఏదో ఒక ప్రత్యేకతతో ఆకట్టుకోవాలని ప్రయత్నిస్తూనే ఉంటుంది. గతంలో భారీ రిజర్వాయర్‌, ఆ తర్వాత గాజు వంతెన, నిన్నటికి నిన్న కృత్రిమ జలపాతంతో ఆకట్టుకున్న చైనా తాజాగా సముద్రంపై ప్రపంచంలోనే అతి పొడవైన వంతెన నిర్మించి తన ప్రత్యేకత చాటుకుంది.
చైనా-హాంకాంగ్‌-మకావ్‌లను కలుపుతూ నిర్మించిన ఈ పొడవాటి వంతెనను ఈనెల 24వ తేదీన ప్రారంభిస్తోంది. ఆరు లేన్ల రహదారితో నిర్మించిన ఈ వంతెన పొడవు 55 కిలోమీటర్లు. ఈ వంతెన అందుబాటులోకి వస్తే హాంకాంగ్‌-జువాయ్‌ మధ్య ప్రయాణ సమయం మూడు గంటల నుంచి కేవలం అరగంటకు తగ్గిపోతుంది.
2009లో ప్రారంభించిన వంతెన నిర్మాణం తొమ్మిదేళ్ల తర్వాత పూర్తయింది. ఈ వంతెనపై రోజూ దాదాపు 29,100 వాహనాలు ప్రయాణిస్తాయని అంచనా. ఇప్పటికే వంతెనపై ప్రయాణించేందుకు ఐదు వేల ప్రైవేటు కార్లకు చైనా రవాణా శాఖ అనుమతిచ్చింది. దాదాపు 120 ఏళ్లపాటు సేవలందించే విధంగా నిర్మించిన ఈ వంతెన కోసం, సుమారు 60 ఈఫిల్‌ టవర్ల నిర్మాణం కోసం అవసరమయ్యే ఉక్కును వినియోగించారు. మలుపు తిరిగిన రహదారి క్రాసింగ్‌లు, సముద్రంలోకి సొరంగ మార్గం నిర్మాణం ఈ పాజ్రెక్టు ప్రత్యేకతలు!
samudrampai chaina mudra.. prapanchamlone athi podavaina saagara vantena!..
samudrampai chaina mudra.. prapanchamlone athi podavaina saagara vantena!
Sun, Oct 21, 2018, 12:59 PM
chaina-hanconge-makaavnu kaluputuu nirmaanam
nirmaanaaniki tommidella kaalam
120 ellapatu sevalandinchela jaagrattalu
prapancha aadhipatyaanni korukuntunna chaina eppuduu edho oka pratyekatatho aakattukovaalani prayatnistune untundi. gatamlo bhari rijarvayari, aa tarvaata gaaju vantena, ninnatiki ninna krutrima jalapaatamto aakattukunna chaina taajaagaa samudrampai prapanchamlone athi podavaina vantena nirminchi tana pratyekata chaatukundi.
chaina-hanconge-makaavlanu kaluputuu nirminchina ee podavati vantenanu eenela 24va tedeena praarambhistoondi. aaru lenla rahadaarito nirminchina ee vantena podavu 55 kilometerlu. ee vantena andubaatuloki vaste hanconge-juwai madhya prayaana samayam moodu gantala nunchi kevalam aragantaku taggipotundi.
2009loo praarambhinchina vantena nirmaanam tommidella tarvaata poortayindi. ee vantenapai roojoo daadaapu 29,100 vaahanaalu prayaanistaayani anchana. ippatike vantenapai prayaaninchenduku aidu vela praivetu kaarlaku chaina rawana saakha anumatichindi. daadaapu 120 ellapatu sevalandinche vidhamgaa nirminchina ee vantena kosam, sumaru 60 eefil towerla nirmaanam kosam avasaramayye ukkunu viniyoginchaaru. malupu tirigina rahadari crassinglu, samudramloki soranga maargam nirmaanam ee pajrectu pratyekatalu!